ToekomsVenster: Om met Hom te wandel | Maroela Media
Lees: Genesis 5:22
Waar kom “wandel met die Here” vandaan? Genesis 3:8: “Hulle (Adam en Eva) het gehoor hoe die Here God in die tuin wandel teen die tyd dat die aandwind opkom …”, en vers 9: “Waar is jy?” Vanuit die verse kry ons die aanvoeling dat die Here elke dag of gereeld met Adam en Eva gewandel het, en toe hulle op die fatale dag nie hul afspraak nakom nie, het Hy na hulle gesoek! Verklap dit die Here God se begeerte na ŉ intieme verhouding, ŉ wandel-verhouding met ons? Hoe lyk jou verhouding met die Here God?
Kolossense 3:7: “Vroeër het julle ook aan dié dinge meegedoen (περιπατέω) toe julle nog daarin gelewe het. Maar nou moet julle al hierdie dinge laat staan …”
Here, ek begeer niks anders as om met U te wandel nie, soos Henog. Amen.
Here ek begeer niks anders as om saam met U te wandel nie. Dankie dat U altyd smag na n verhouding met my die sondaar. Dankie dat U my altyd lief het en nooit eenkant wegstoot nie.
Dankie dat dit waar ons nou is net n tydelike is en eendag saam met U in die hemel kan wandel. Abba Vader ek het U lief wandel asb elke dag saam met my.